Leiðin til Undirheima fljótlega opnuð almenningi Nú er unnið að því að bæta til muna aðgengi í Vatnshelli í þjóðgarði Snæfellsjökuls en þar hefur verið komið fyrir hringstiga ofan í hellinn . Honum er lokað með turnlaga inngangi sem á stendur “ Undirheimar , ” en þar er verið að vísa í hina þekktu sögu Jules Verne um Leyndardóma Snæfellsjökuls . Þá hefur einnig verið sett við hellisopið ljósop . Nú er unnið við að setja upp rafmagnslýsingu í hellinum en mikill snjór hefur seinkað verkinu . Reynt var að bræða snjóskaflinn með gashiturum en þeir höfðu lítið að segja . Í smíðum er síðan annar stigi sem settur verður upp við enda Vatnshellis en þar er lárétt op um tíu metrar þar sem hellirinn gengur inn undir sig . Hér eru á ferðinni hinir sönnu Undirheimar Snæfellsjökuls og ætti enginn að láta þá fram hjá sér fara þegar þeir eiga leið um þjóðgarðinn .